-Tuwet kan settawil, tsebleɛ lebɣi-is n uɛeyyeḍ “d nekk, ldi-iyi-tt ihi! Ur tfaq ara d yiman-is maca tefrawes seg tugdi. Tesla i lḥess deg tseddarin. Tikti, ad tt-id-walin din-din yessekres-as idammen. Tufa tasegfert deg-s tamedwast, ur isekkeṛ ara mliḥ, teɣtas ad teffer ṣak-is din. Ur tezmir ara ad t-tawi yid-s. Tekkes-d takebbuḍt-is,teffeɣd seg uzaduɣ, dagi tufa-d sin n yirgazen ttmuqqulen-tt. Iɛedda-d ubandu deg yiwet n ddqiqa, kra iɛeddan ttnadin axnac anda ara ddarin. Ḥnifa tfuṛes tagnit tɣiwel. Telḥeq-d ɣer lḥuma taqdimt.Ur tezmir ara ad tmuqqel deffir-s. Tezzi acḥal n ddurat.Imeṭṭawen n layas ɣlin-d deg wallen-is, tḥulfa i umihi iqreb-itt-id. Tugad yerna yenɣa-tt usemmiḍ. Tendem imi ur truḥ ara ɣer Saɛid yellan deg Fransa. Tebɣa ad tili s idis-is, ur tettugad ara. Ad d-taf d acu ara texdem.